Author: IP
Last saved by: spano

Dôvodová správa

Všeobecná časť

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 571/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na výťahy sa vydáva na základe zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Prechod z centrálne riadenej ekonomiky na trhovú si vyžaduje právne upraviť podmienky, po ktorých splnení možno uvádzať na trh výrobky, ktoré môžu predstavovať riziko pre používateľa výrobkov, najmä v oblasti právom chránených záujmov.
Potreba vypracovania novej právnej úpravy v oblasti posudzovania zhody výťahov vyplýva z požiadaviek Komisie Európskej únie vyžadovaných v rámci implementácie európskej legislatívy vnútorného trhu do národnej legislatívy Slovenskej republiky. Návrhom nariadenia vlády sa spresňuje doterajšia právna úprava v súlade so smernicou Európskeho parlamentu a Rady č. 95/16/ES z 29. júna 1995 o približovaní právnych predpisov členských štátov týkajúcich sa výťahov. 
Nariadenie vlády vytvorí slovenským exportérom podmienky platné v Európskej únii a konštituuje nástroje podmieňujúce úspešný vývoz do Európskej únie. Tento návrh nariadenia vlády, spolu s ďalšími nariadeniami vlády Slovenskej republiky, vychádza z požiadaviek a princípov obchodovania medzi Slovenskou republikou a štátmi Európskej únie, požiadaviek, ktoré Slovenská republika má spĺňať ako člen svetovej obchodnej organizácie, ako aj záväzkov, ktoré Slovenskej republike vyplývajú z Európskej dohody o pridružení, najmä z článku 75, ktorý zaväzuje Slovenskú republiku na dosiahnutie plnej zhody s technickými predpismi Európskeho Spoločenstva, s európskou normalizáciou a postupmi posudzovania zhody.
Návrh nariadenia vlády vytvára podmienky začlenenia výťahov do sektorovej prílohy Protokolu k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov (PECA) – 2. vlna.
Význam navrhovaného nariadenia vlády treba vidieť v tom, že je v súlade s porovnateľnými mechanizmami v iných štátoch, bude pôsobiť preventívne v záujme ochrany spotrebiteľov pred výrobkami alebo službami, ktoré by mohli ohroziť ich životy, zdravie, či majetok a nebude administratívne ani finančne nadbytočne zaťažovať výrobcov.

V návrhu nariadenia vlády sa spresňujú ustanovenia vrátane tých, ktoré sa týkajú  vyhlásenia o zhode a označenia výťahov. 

Návrh   nariadenia  vlády  je  v súlade  s  Ústavou Slovenskej  republiky, zákonom     č. 264/1999 Z. z. o technických požiadavkách na výrobky a o posudzovaní   zhody   a o zmene a doplnení niektorých zákonov v znení zákona č. 436/2001 Z. z. a ďalšími všeobecne záväznými právnymi predpismi.

Návrh nariadenia vlády nemá dopad na štátny rozpočet, rozpočet obcí a vyšších územných celkov, ani na tvorbu pracovných miest a zamestnanosť.

Ministerstvo financií Slovenskej republiky nemá pripomienky k predloženému návrhu  nariadenia z hľadiska finančných dopadov (list č. 14979/2003-81 zo dňa 3. júla 2003). 

Osobitná časť

K Čl. I

K bodu 1

V ustanovení sa uvádza, že transponuje smernicu do právneho poriadku Slovenskej republiky.

 K bodu 2
     Doplneným ustanovením sa spresňuje ustanovenie  nariadenia so smernicou. Ustanovuje, že tam, kde sú výťahy a rizika, na ktoré sa vzťahuje toto nariadenie vlády špecificky upravované osobitným predpisom, toto nariadenie vlády sa na nich nevzťahuje, alebo prestáva vzťahovať odo dňa používania osobitného predpisu.

K bodu 3

Navrhnutá úprava spresňuje ustanovenie  nariadenia so smernicou.
K bodu 4
      
Navrhnutá úprava spresňuje ustanovenie  nariadenia so smernicou.

K bodu 5
	
	Navrhnutá úprava spresňuje ustanovenie  nariadenia so smernicou.

K bodu 6
	
Úpravou  textu sa presnejšie transponovalo ustanovenie smernice, ktoré neobsahuje slová navrhnuté na vypustenie. 

K bodu 7
	
Spresňuje sa text v súlade s  transponovanou smernicou. 

K bodu 8
	
       Spresňuje sa text v súlade s  transponovanou smernicou. 
 
K bodu 9

        Navrhnutá úprava pojmu vyplynula z požiadaviek Európskej komisie. Ustanovenie sa terminologicky zosúlaďuje s pojmami používanými v EÚ.
	
K bodu 10
	
 Navrhnutá úprava spresňuje ustanovenie  nariadenia so smernicou.

K bodu 11
	
       Spresňuje sa text v súlade s  transponovanou smernicou. 

K bodu 12

Doplnenie nového paragrafu reaguje na snahu Slovenskej republiky o rozšírenie protokolu PECA o sektor výťahov. Spresňuje sa režim  používania značiek zhody do doby nadobudnutia účinnosti medzinárodnej zmluvy, ktorou bude Slovenská republika viazaná. 
	
K bodom 13 - 22

Spresňuje sa text v súlade s  transponovanou smernicou. 	

K bodu 23

Navrhované doplnenie  vyplýva z § 3 ods. 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

K Čl. II
	
Predpokladá sa, že návrh nariadenia vlády nadobudne účinnosť  1. septembra  2003.